সিনারের কাছে হেরে বিদায় জোকোভিচের
অস্ট্রেলিয়ান ওপেনকে নিজের সম্পত্তি বানিয়ে ফেলেছিলেন নোভাক জোকোভিচ। এই আসরে অংশগ্রহণ মানেই যেন তার শিরোপা নিশ্চিত। এর আগে ১০ বার অংশ নিয়ে প্রতিবারই জিতেছেন। কিন্তু এবার সব বাজী গেল পাল্টে। সেমি-ফাইনালেই ছিটকে পড়তে হলো রেকর্ড ২৪ বারের গ্র্যান্ড স্ল্যাম জয়ী এই সার্বিয়ান তারকা। প্রথমবারের মতো কোনো গ্র্যান্ড স্ল্যামের ফাইনালে উঠলেন ইয়ানিক সিনার।
শুক্রবার রড লিভার অ্যারেনায় সিনারের বিপক্ষে প্রথম দুই সেটে তো লড়াইটাও জমিয়ে করতে পারেননি জোকোভিচ। ৬–১ ও ৬–২ গেমে হেরে হারের শঙ্কায় পড়ে যান এই সার্বিয়ান। তবে প্রথম দুই সেটে হেরেও জয়ের বহু নজির আছে তার। সে ইঙ্গিতই দিয়েছিলেন তৃতীয় সেট জিততে। যদিও এই সেটে জিততে ঘাম ছুটে যায় তার। টাই-ব্রেকারে শেষ পর্যন্ত ৭(৮)-৬(৬) গেমে জয় লাভ করেন।
ম্যাচ গড়ায় চতুর্থ সেটে। শুরুতে লড়াইটা সমান তালে চললেও চতুর্থ গেমে ব্রেক পয়েন্ট আদায় করে ৩-১ ব্যবধানে এগিয়ে যান সিনার। অন্যদিকে জোকোভিচ আর কোনো ব্রেক পয়েন্ট আদায় করতে ব্যর্থ হলে শেষ পর্যন্ত ৬-৩ গেমে জিতে ফাইনালে ওঠার উল্লাসে মাতেন সিনার।
আগামী রোববার ফাইনালে দানিল মেদভেদেভ ও আলেকজান্ডার জেরেজের মধ্যকার বিজয়ীর সঙ্গে শিরোপা লড়াইয়ে মুখোমুখি হবেন সিনার।

অস্ট্রেলিয়ান ওপেনকে নিজের সম্পত্তি বানিয়ে ফেলেছিলেন নোভাক জোকোভিচ। এই আসরে অংশগ্রহণ মানেই যেন তার শিরোপা নিশ্চিত। এর আগে ১০ বার অংশ নিয়ে প্রতিবারই জিতেছেন। কিন্তু এবার সব বাজী গেল পাল্টে। সেমি-ফাইনালেই ছিটকে পড়তে হলো রেকর্ড ২৪ বারের গ্র্যান্ড স্ল্যাম জয়ী এই সার্বিয়ান তারকা। প্রথমবারের মতো কোনো গ্র্যান্ড স্ল্যামের ফাইনালে উঠলেন ইয়ানিক সিনার।